De folketingspolitikere, der er på vej til topmøde i Aalborg i bil herunder Venstres formand Lars Løkke Rasmussen, når nok ikke starten af topmødet, selvom det nu er rykket til klokken 10. Der er også foretaget andre ændringer i programmet af hensyn til de forsinkede politikere. Debatten om KL's sundhedsudspil er flyttet fra om eftermiddagen til om formiddagen. Lufttrafikken fra Kastrup skulle gå mere glat fra nu af. Lufthavnspersonalet er gået i arbejde igen. - Strejken er slut, og jeg har netop mødt sikkerhedspersonalet, der var på vej på arbejde igen, siger Søren Hedegaard Nielsen til DR Nyheder. Der vil dog stadig være store forsinkelser.
På grund af lufthavnsstrejken bliver topmødet i Aalborg Kongres- og Kulturcenter rykket en halv time.